Keskustelu:Suomen Kristillisdemokraatit

message: Löytyy artikkeliin mistään tietoa, että millä paikkakunnalla kd:n kannatus on korkeinta? //John Locke 17. maaliskuuta 2009 kello 19.47 (EET)
replies: text: Tilastokeskuksen PX-web-tietokannasta löytyy vuodet 1976-2008. Eniten valtuutettuja (2008): 1) Varkaus 11, 2) Luoto 9  Suurin kannatus%: 1) Luoto 33,6 2) Varkaus 24,3 Suurin äänimäärä: 1) Helsinki 7 752 2) Tampere 4 900 jne. --ap4k 17. maaliskuuta 2009 kello 20.02 (EET)
replies: text: :Onko mielestäsi tarpeellista lisätä nuo artikkeliin? Joillakin puolueillahan - ainakin joskus oli noita tilastoja. Mikä on tämän päivän käytäntö wikipediassa? //John Locke 20. maaliskuuta 2009 kello 12.26 (EET)
replies: text: ::Voidaan mainita, missä kunnissa tai vaalipiireissä puolueen kannatus on suurinta, mutta ei siitä mitään kovin yksityiskohtaista kannata kirjoittaa, tai esim. taulukoita laatia, ainakaan pääartikkeliin.--ap4k 20. maaliskuuta 2009 kello 14.41 (EET)

message: Niinistö pitäisi ehkä lisätä noihin vaaleihin, sillä puolue tuki häntä.--2A00:1D50:3:0:A928:BC4D:DB7B:2A6 4. kesäkuuta 2019 kello 10.06 (EEST)
thread_title:  Presidentinvaalit 2018 

message: Pyydän artikkelista laatuarviointia ja kannanottoa mihin kategoriaan artikkelia voisi nykyisistä pohjista sijoittaa, sekä ajatuksia kuinka artikkelia voisi mahdollisesti vielä kehittää. Artikkelin teoksissa on tukeuduttu julkiseen ja puolueen omaan historiankerrontaan sekä yleismuotoiseen esittelyyn. Poliittisen sisällön ja tarkkuuden osalta pyydän kannanottoa, missä tarkkuudessa linjoja on syytä esitellä: tämän on tarkoituksena toimia myös esimerkkinä muiden poliittisten artikkeleiden käytännöille. Yleismuotoisena politiikan esittely ja pääteemat ovat toimiva ratkaisu, sanamuotoisten ja tarkkojen tavoitteiden esittely taas lähentyisi liikaa käytännön poliitikan tekoa joka perustuu narratiiveille. --Politbyroo (keskustelu) 27. elokuuta 2021 kello 11.07 (EEST)
replies: text: 1) Olennaisin kokonaan puuttuva asia on ehkä talous/rahoitus 2) Uusvasemmistolaisuus 1950-luvun kontekstissa kuulostaa hieman oudolta 3) Naisvaltaisuuden historia ja syyt? 4) Historia-osio esittelee ihan hyvin poliittisia linjauksia eri kysymyksissä, mutta jonkin verran niitä voisi esitellä teemoittainkin. 5) Historia-osio toimisi hyvin itsenäisenä artikkelina, jolloin tuota voisi pääartikkelissa tiivistää, mutta siinä olisi toki paljon työtä, koska varsinkin silloin olisi tarpeen siirtää/jättää sieltä ainakin joitakin asioita tämän artikkelin muihin osioihin.--ap4k (keskustelu) 27. elokuuta 2021 kello 21.01 (EEST)
replies: text: : Minusta historiaosuus ei ole liian pitkä. Sen sijaan kiinnitin huomiota kirjalähteisiin, jotka ovat enimmäkseen puolueen omia julkaisuja. Niitäkin voi käyttää, mutta myös liikkeen ulkopuolista aineistoa olisi hyvä saada lisää. En sinänsä epäile, etteivätkö tiedot pääpiirteissään pitäisi paikkaansa, mutta painotuksessa saattaa olla vinoumaa. Erityisesti ideologian ja kannattajakunnan kohdalla kannattaa etsiä rinnalle muita lähteitä, koska tällaiset asiat ovat aina jossain määrin tulkintakysymyksiä. Historialliset tapahtumat henkilönnimineen ja vuosilukuineen ovat tavallaan eksaktimpia. --Miihkali (K • M) 28. elokuuta 2021 kello 16.35 (EEST)
replies: text: :: Samaa mieltä tästä. Puolueen omaan lähteeseen perustuva tulkinta linjauksista on paikoin oivaltava mutta nykynäkökulmasta etenkin 1970- ja 1980-lukujen osalta hieman sievistelevä suhteessa esim eduskunnassa aikanaan harjoitettuun kielenkäyttöön koskien vaikkapa pornoa, homoseksuaalisuutta, aborttia, avoliitossa elämistä, keskiolutkysymystä, Yleisradiossa harjoitettua rienausta tai sukunimilakia, jonka viivyttämistä usealla vuodella voi pitää puolueen voittona.--Matthäus Gehägeberg (keskustelu) 30. elokuuta 2021 kello 21.21 (EEST)

text: Ainakaan pikaisella silmäyksellä en huomannut, että artikkelissa käsiteltäisiin puolueen julkisuuskuvaa. Sitähän hallitsee edelleen Räsänen vaikka puoluejohtaja on Essayah. Viime aikoina on ollut esillä, että puolueen sisällä suhtautuminen Räsäseen ei ole pelkästään myönteinen. Toisekseen monilla on käsitys että puolue edustaisi politiikassa luterilaista kirkkoa, vaikka puolueen väki on pikemminkin vapaita suuntia edustavia, joskin monet kuuluvat kirkkoon muodollisesti. Asia on tullut esille sillä tavalla, että kun Räsänen päästää suustaan sammakoita, niin kirkosta eroaminen lisääntyy. --Abc10 (keskustelu) 28. elokuuta 2021 kello 17.10 (EEST)
replies: text: :Tätä kuuluttaisin myöskin. --Prospero One (keskustelu) 28. elokuuta 2021 kello 17.33 (EEST)
Aiemmin ehdotettu julkisuuskuva olisi hyvä lisäys. Mielestäni artikkeli on aika hyvä, mutta jäin miettimään varsinkin Jäsenet-kappaleen yksityiskohtia... Miten on selvitetty missä kunnissa kannatus on korkeinta? Väite on lähteetön ja kattaa kolme kuntaa, joista yksikään ei ole Luoto. Historiaosuutta pitäisin sopivan mittaisena, koska se on jaettu hyvin. --Suomalta (keskustelu) 30. elokuuta 2021 kello 10.54 (EEST)
Kukaan ei ole oikein kannattanut kai mihinkään, mutta tässä on paljon kehitysehdotuksia, joiden kanssa artikkelia on hyvä viedä eteenpäin. Keskustelu hiljentynyt, joten arkistoidaan. --PtG (keskustelu) 18. lokakuuta 2021 kello 21.16 (EEST)
</div>
thread_title:  Laatuarviointi